Diari Oficial de la Generalitat Valenciana


Sumari del DOGV 3149, del 24-12-1997 (1997/12327)

ACORD de 30 d'octubre de 1997, de la Comissió Territorial d'Urbanisme de València, relatiu a la modificació núm. 6, Regularització de l'alçada de cornisa, del Pla General d'Ordenació Urbana (PGOU) d'Aldaia.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3149

Data del DOGV
:   24-12-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/12982


Data del document
:   30-10-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

4155 ACORD de 30 d'octubre de 1997, de la Comissió Territorial d'Urbanisme de València, relatiu a la modificació núm. 6, Regularització de l'alçada de cornisa, del Pla General d'Ordenació Urbana (PGOU) d'Aldaia. [97/12022]
  
Vist l'expedient remés per l'Ajuntament d'Aldaia, relatiu a la modificació núm. 6, Regularització de l'alçada de cornisa, del PGOU, i de conformitat amb els següents:
  
Antecedents de fet
  
Primer
  
El projecte es va sotmetre a informació pública per mitjà de l'Acord del ple de l'Ajuntament de 29 d'abril de 1997. Després del pertinent període d'exposició pública, en què es va presentar una al·legació, el mateix òrgan, el 29 de juliol de 1997, el va aprovar provisionalment, i que té entrada en el Registre de la Comissió Territorial d'Urbanisme de València el 14 d'agost de 1997.
  
Segon
  
El projecte consta de memòria informativa i justificativa, plans d'informació i d'ordenació i projecte de conveni urbanístic.
  
Tercer
  
L'objecte de aquesta modificació és elevar en una planta l'alçada de cornisa en una parcel·la que dóna al c/ de Blasco Ibáñez, pròxima a la plaça de la Constitució; en concret es pretén passar de 4 a 5 alçades. La justificació, plasmada en un conveni urbanístic subscrit amb la propietària del sòl, es troba en la necessitat que l'Ajuntament enderroque l'edifici fora d'ordenació existent en el mencionat lloc, i que estrangula el trànsit en el citat carrer, i ocupe els esmentats terrenys amb el fi de procedir a l'obertura del citat vial, i permetre, al mateix temps, el citat increment d'alçades.
  
Quart
  
En l'expedient remés per l'Ajuntament consta l'emissió d'informe (amb data d'entrada 4 de setembre de 1997) per part del Consell Metropolità de l'Horta en sentit favorable.
  
Cinqué
  
Aldaia té el Pla General d'Ordenació Urbana aprovat definitivament per la Comissió Territorial d'Urbanisme de València de 5 de gener de 1990, i fins hui s'han tramitat un total de tres modificacions puntuals que no incideixen en l'objecte de la present. Paral·lelament amb aquesta modificació es troba en tramitació la modificació núm.4.
  
Sisé
  
La Comissió Informativa de la Comissió Territorial d'Urbanisme de València, en sessió de 23 d'octubre de 1997, va emetre informe relatiu al projecte que ens ocupa, i es compleix així l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
L'expedient està complet i s'ha tramitat de conformitat amb l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. També es compleix la disposició addicional quarta de la Llei 4/1992, de 5 de juny, de la Generalitat Valenciana, sobre Sòl no Urbanitzable.
  
Segon
  
La documentació està completa a l'efecte del compliment de l'article 27 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Tercer
  
Independentment de la justificació donada per l'Ajuntament per a procedir a aquesta modificació és necessari examinar que aquesta no suposa un tractament singular o reserva de dispensació. Per a tal fi és suficient observar el pla d'informació aportat, a la vista del qual es percep que, al front on es troba el citat terreny, tots els solars tenen una alçada de sis plantes en la part que dóna al c/ de Blasco Ibáñez, i està fixada en quatre alçades l'alçada dels solars posteriors de què és objecte de modificació, per això el resultat final que s'aconsegueix amb l'alteració que ens ocupa és aconseguir un front harmònic d'alçades a la part en qüestió del c/ de Blasco Ibáñez. Tot això que s'ha anteriorment ens porta a concloure que no es produeix un tractament singular i discriminatori respecte d'uns altres terrenys o solars, sinó a una igualació amb uns altres solars o terrenys en idèntica situació.
  
Quart
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal i com es recull en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Cinqué
  
La modificació suposa un augment d'aprofitament lucratiu o desafectació de sòl de destinació pública, per la qual cosa procedeix preveure les mesures compensatàries necessàries per a mantenir la proporció i la qualitat de les dotacions públiques previstes, d'acord amb l'article 55.3 de la Llei Reguladora de l'Activitat Urbanística. Amb tal fi l'Ajuntament justifica que junt amb aquesta modificació es tramita la núm.4 en la qual es produeix una reducció de l'edificabilitat i un increment de dotacions que absorbeix els increments que es produeix amb la modificació núm.6, i s'observa justificat el compliment del dit precepte.
  
Per tot això, no hi ha obstacles per a l'aprovació de la modificació.
  
Sisé
  
La Comissió Territorial d'Ubanisme, a proposta del director general d'Urbanisme i Ordenació Territorial, és l'òrgan competent per a emetre dictamen de resolució sobre l'aprovació definitiva dels plans generals i de les seues modificacions de municipis menors de 50.000 habitants, de conformitat amb l'article 38.3, per remissió de l'article 55.1, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme acorda aprovar definitivament la modificació núm. 6, Alçada de cornisa al c/ de Blasco Ibáñez, del PGOU d'Aldaia.
  
I l'Ajuntament d'Aldaia haurà de notificar el contingut d'aquest acord a tots els particulars interessats en l'expedient de referència.
  
Contra aquesta resolució, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.
  
Tot això sense perjudici que es puga exercitar qualsevol altre recurs que s'estime oportú.
  
València, 30 d'octubre de 1997.- El secretari de la Comissió Territorial d'Urbanisme: José M. Palau Navarro.
  
Universitat València